[I SS IONEN FOR DE EUROPÆISKE FÆLLESSKABER 
KOM(92) 125 ende I i g udg. 
Bruxelles, den 31- marts 1992 
Forslag ti I 
RÅDETS FORORDNING (EØF) 
gennemførelse af en undersøgelse af lønomkostningerne inden for 
industrien og servicesektoren 
(forelagt af Kommissionen) 

L 
BEGRUNDELSE 
1. Kommissionen kan kun udføre de opgaver, der påhviler den i henhold til 
Traktaten om Oprettelse af Det Europæiske Økonomiske Fællesskab, især hvad 
angår gennemførelsen af artikel 2, 3, 117, 118, 122 og 123, hvis den råder 
over aktuelle og sammenlignelige oplysninger om lønomkostningerne og 
arbejdstagernes indkomster i Fællesskabet. Derfor er der siden 1959 i henhold 
til Rådets forordninger gennemført en række specifikke undersøgelser på 
fællesskabsplan af lønomkostningerne inden for industri(^), handel samt 
bank- og forsikringsvirksomhed^2). Disse undersøgelser er blevet foretaget 
af Kommissionen for De Europæiske Fællesskaber i samarbejde med de nationale 
statistiske kontorer og medlemsstaternes arbejdsministerier. 
2. Sammenlignende analyser af niveauet for og sammensætningen af 
lønomkostningerne i Fællesskabets medlemsstater kræver, at grundlaget for 
dataene, dvs. undersøgelsesområdet og definitionerne, er fælles. Dette er 
tilfældet med Fællesskabets undersøgelser af lønomkostningerne, som stadig er 
den eneste kilde til tilstrækkeligt sammenlignelige oplysninger på lønområdet 
i Europa. Resultaterne af undersøgelserne, som offentliggøres af Eurostat, er 
derfor blevet meget påskønnet af Kommissionens tjenestegrene, blandt 
arbejdsmarkedets parter og hos forskerne. 
3. Det er en nødvendig forudsætning for Kommissionens virke på forskellige 
områder, at den til stadighed råder over de allerseneste oplysninger om 
lønomkostningerne. Eurostat har i samarbejde med medlemsstaternes myndigheder 
på området udarbejdet metoder, der gør det muligt at ajourføre de vigtigste 
resultater af undersøgelserne af lønomkostningerne. På grund af de betydelige 
ændringer i virksomhedernes lønomkostninger og andre forpligtelser, der 
påhviler arbejdsgiverne, kan en sådan ajourføring imidlertid kun give 
acceptable resultater i de første år efter undersøgelsen, hvorefter den 
nødvendigvis må gennemføres påny. 
(1) Forordning 
Forordning 
Forordning 
Forordning 
Forordning 
Forordning 
Forordning 
Forordning 
Forordning 
Forordning 
Forordning 
Forordning 
(2) Forordning 
Forordning 
Forordning 
Forordning 
Forordning 
Forordning nr. 
nr. 
nr. 
nr. 
nr. 
(EØF 
(EØF 
(EØF 
(EØF 
(EØF 
(EØF 
(EØF 
(EØF 
(EØF 
(EØF 
(EØF 
(EØF 
(EØF 0 (EFT nr. 56 af 31. 
4 (EFT nr. 55 af 16. 
28 (EFT nr. 41 af 28. 
51 (EFT nr. 133 af 1 
01/66/EØF (EFT nr. 1 
nr. 1899/68 (EFT nr 
nr. 2259/71 (EFT nr 
nr. 328/75 (EFT nr. 
nr. 494/78 (EFT nr. 
nr. 1596/81 (EFT nr 
nr. 3149/83 (EFT nr 
nr. 1612/88 (EFT nr 
nr. 2053/69 (EFT nr 
nr. 3192/73 (EFT nr 
nr. 494/78 (EFT nr. 
nr. 1596/81 (EFT nr 
nr. 3149/83 (EFT nr 
nr. 1612/88 (EFT nr 8 
8 
5 
3 .1960, 
.1961, 
.1962, S. 
s. 
s. 
.12.1962, 
34 af 22.7 
L 289 
L 238 
L 37 a1 
L 68 a1 
L 159 
L 309 
L 145 
L 263 
L 326 
. 68 al 
L 159 
L 309 af 
af 1199/60) 
1054/61) 
1277/62) 
s. 2841/62) 
1966, s. 2540/66) 
29 
23 
F 12.2 
F 10.3 
af 
af 
af 
af 
af 17 
10 
11 
21 
27 
10.3 
af 
af 17 
10 11.1968, 
10.1971, 
1975, s. 
1978, p. 
6.1981, 
11.1983, 
5.1988, 
10.1969, 
11.1973, 
1978, s. 
6.1981, 
11.1983, s. 
s. 
1) 
1) 
S. 
S. 
S. 
S. 
S. 
1) 
S. 
S. 4) 
1) 
1) 
2) 
1) 
8) 
1) 
1) 
2) 
L 145 af 11.6.1988, s. 1) 
-V 
4. Derfor fandt Eurostats arbejdsgruppe "Lønstatistik" det i sin tid 
hensigtsmæssigt at gennemføre nye undersøgelser af lønomkostningerne hvert 
tredje år. Under Rådets drøftelser i forbindelse med forordningen vedrørende 
1984-undersøgelsen blev det besluttet at foretage undersøgelserne hvert 
fjerde år i stedet for hvert tredje år, og den næste undersøgelse havde 
derfor 1988 som referenceår. Det vil være hensigtsmæssigt at fortsætte med 
denne hyppighed og at foretage den næste undersøgelse med 1992 som 
referenceår. 
5. Antallet af økonomiske aktiviteter, der er omfattet af undersøgelsen af 
lønomkostningerne, er blevet stadig større. I begyndelsen blev kun industrien 
undersøgt. Senere kom også engros- og detailhandel samt bank- og 
forsikringsvirksomhed med. Siden slutningen af 60'erne har 
undersøgelsesområdet været det samme, men det er nu blevet nødvendigt at tage 
hensyn til, at antallet af beskæftigede i servicesektoren er steget. 
Arbejdsgruppen "Lønstatistik" har derfor fundet det påkrævet at udvide 
undersøgelsesområdet til også at omfatte følgende sektorer: hoteller og 
restauranter, rejse- og turistbureauer, ejendomshandel, udlejning og 
forretningsservice. Hermed tages der hensyn til den nuværende prioritering 
inden for tjenesteydelsesstatistikker. 
6. For at undersøgelsen ikke skal blive for stor en byrde for virksomhederne 
og De Europæiske Fællesskabers og medlemsstaternes budgetter, gennemføres den 
efter planen ikke som totaltælling, men på grundlag af stikprøver. Bl.a. for 
at lette virksomhedernes arbejde har man i arbejdsgruppen desuden besluttet 
ved indsamlingen ikke at kræve en opdeling efter kategorier af beskæftigede 
(arbejdere, funktionærer), hvilket skulle gøre det nemmere at besvare 
spørgeskemaerne og gøre det muligt hurtigere at få offentliggjort 
resultaterne. 
7. Ligesom ved undersøgelserne i 1972, 1975, 1978, 1981, 1984 og 1988 
omfatter undersøgelsen lokale enheder og virksomheder med mindst ti ansatte. 
Hermed er der skabt sikkerhed for, at undersøgelsen kan sammenlignes med 
undersøgelserne i de foregående år og med Fællesskabets andre lønstatistikker 
(harmoniseret statistik over indtjening). 
8. Den planlagte undersøgelse vil give detaljerede statistiske oplysninger 
om virksomhedernes lønudgifter og andre forpligtelser, der påhviler 
arbejdsgiverne, samt om de ansattes arbejdstid. 
9. Arbejdsgruppen "Lønstatistik" har insisteret på, at der hurtigst muligt 
træffes beslutning om gennemførelse af undersøgelsen, således at de 
virksomheder og lokale enheder, der skal indgå i stikprøveundersøgelsen, 
allerede fra begyndelsen af 1992 kan træffe de nødvendige forholdsregler til 
besvarelse af spørgeskemaerne. 
10. En effektiv afvikling af undersøgelsen kræver, at Fællesskabet dækker en 
del af omkostningerne ved gennemførelse af undersøgelsen og ved bearbejdelse 
af resultaterne af denne. Da undersøgelsesområdet er blevet udvidet til også 
at omfatte dele af servicesektoren, som ikke tidligere har været inddraget, 
da undersøgelsen nu også omfatter det tidligere DDR's område, og da der er 
sket ændringer i programmerne for undersøgelsen, bør Fællesskabets bidrag til 
dækning af undersøgelsesomkostningerne forhøjes. 
11. Med henblik herpå forelægger Kommissionen Rådet vedlagte udkast til 
forordning til godkendelse. 
h 
Forslag ti I 
RÅDETS FORORDNING (EØF) NR. 
af 
om gennemførelse af en undersøgelse af lønomkostningerne inden for 
industrien og servicesektoren 
RÅDET FOR DE EUROPÆISKE FÆLLESSKABER HAR -
under henvisning til Traktaten om Oprettelse af Det Europæiske Økonomiske 
Fællesskab, særlig artikel 213, 
under henvisning til forslag fra Kommissionen, og 
ud fra følgende betragtninger: 
For at Kommissionen kan varetage de opgaver, der påhviler den i medfør af 
Traktaten, særlig artikel 2, 3, 117, 118, 122 og 123, må den være underrettet 
om situationen i medlemsstaterne for så vidt angår lønomkostningerne og 
arbejdstagernes indkomster; 
de statistiske oplysninger, der er til rådighed i de enkelte medlemsstater, 
udgør ikke noget anvendeligt sammenligningsgrundlag, især på grund af 
forskelle i medlemsstaternes lovgivning og administrative praksis, og derfor 
må undersøgelser gennemføres og resultaterne heraf bearbejdes på grundlag af 
ensartede definitioner og efter fælles metoder; 
kendskab til størrelsen og sammensætningen af samt udviklingen i såvel 
lønomkostningerne som arbejdstagernes indkomster opnås bedst ved at 
foranstalte særlige undersøgelser, således som det senest skete i 1989 ved 
gennemførelsen af forordning (EØF) nr. 1612/Q&(^) på grundlag af de 
regnskabsmæssige oplysninger for 1988; 
på grund af betydelige ændringer i såvel størrelsen som strukturen af 
virksomhedernes lønudgifter og andre arbejdsgiverforpligtelser i forbindelse 
hermed bør der, med henblik på at ajourføre resultaterne af den foregående 
undersøgelse, foranstaltes en ny undersøgelse på grundlag af regnskabsmæssige 
oplysninger for 1992 inden for industri og handel samt bank- og 
forsikringsvirksomhed; 
(1) EFT nr. L 145 af 11.6.1988, s. 1 
•?-
på grund af ændringerne i medlemsstaternes økonomiske og 
beskæftigelsesmæssige struktur er det nødvendigt at øge antallet af 
økonomiske aktiviteter, der er omfattet af undersøgelsen, især inden for 
servicesektoren; 
på grund af undersøgelsens omfang må den gennemføres ved hjælp af stikprøver 
for således at mindske byrden for virksomhederne og for De Europæiske 
Fællesskabers og medlemsstaternes budgetter -
UDSTEDT FØLGENDE FORORDNING: 
Artikel 1 
Som led i Kommissionens regelmæssige undersøgelser af lønomkostningerne og 
arbejdstagernes indkomster gennemfører Kommissionen i 1993 på grundlag af 
regnskabsmæssige oplysninger for 1992 en undersøgelse af lønomkostningerne 
inden for industrien og visse dele af servicesektoren. 
Artikel 2 
Undersøgelsen omfatter virksomheder og lokale enheder med mindst ti ansatte, 
der udfører aktiviteter som afgrænset og defineret i hovedafdeling C, D, E, 
F, G, H, K, hovedgruppe 65 og 66 og gruppe 63.3 i Den Statistiske Nomenklatur 
for Økonomiske Aktiviteter i De Europæiske Fællesskaber, NACE rev. 1, jf. dog 
de i bilag I anførte undtagelser. 
Undersøgelsen gennemføres på grundlag af stikprøver. 
Artikel 3 
Arbejdsgiverne har pligt til for virksomheder og lokale enheder, som er 
omfattet af stikprøveundersøgelsen, at give de nødvendige oplysninger til 
bestemmelse af lønomkostningerne på grundlag af regnskabsmæssige oplysninger 
for kalenderåret 1992 i henhold til de i de følgende fastsatte forskrifter. 
Artikel 4 
Undersøgelsen gælder: 
a) lønudgifter inklusive bonuser og gratialer samt alle andre udgifter i 
forbindelse hermed, specielt arbejdsgivernes bidrag til social sikring og 
frivillige supplerende ordninger samt andre sociale ydelser, herunder 
udgifter i forbindelse med arbejdstagernes faglige uddannelse samt 
eventuelle skatter og tilskud i direkte forbindelse med 
lønomkostningerne; 
b) de arbejdstagere, der er beskæftiget i virksomhederne eller de lokale 
enheder; 
c) arbejdstidens varighed. 
-b~ 
Artikel 5 
Oplysningerne indhentes af medlemsstaternes statistiske kontorer ved hjælp af 
spørgeskemaer udarbejdet af disse. Kommissionen fastlægger den liste over 
karakteristika og definitioner, der skal anvendes ved undersøgelsen. Den 
fastsætter ligeledes tidspunktet for undersøgelsens begyndelse og slutning 
samt fristen for besvarelse af spørgeskemaerne. 
Medlemsstaterne påser, at de oplysningspligtige besvarer spørgeskemaerne i 
overensstemmelse med sandheden, fuldstændigt og inden for de fastsatte 
frister. 
Artikel 6 
Medlemsstaternes statistiske kontorer bearbejder besvarelserne af 
spørgeskemaerne. De meddeler efter kontrol og i overensstemmelse med det af 
Kommissionen fastlagte bearbejdningsprogram Kommissionen resultaterne af 
undersøgelsen, herunder de data, der af medlemsstaterne erklæres for 
fortrolige i henhold til national lovgivning eller national praksis med 
hensyn til hemmeligholdelse af statistiske oplysninger. 
Resultaterne opdeles efter økonomisk sektor i henhold til NACE rev. 1, efter 
region og efter virksomhedernes eller de lokale enheders størrelse. 
Artikel 7 
De individuelle oplysninger, der gives i forbindelse med undersøgelsen, må 
kun anvendes til statistiske formål. Det er forbudt at anvende dem i andet 
øjemed, herunder beskatningsmæssigt, eller at videregive dem til tredjemand. 
Artikel 8 
Denne forordning træder i kraft dagen efter offentliggørelsen i De Europæiske 
Fællesskabers Tidende. 
Denne forordning er bindende i alle enkeltheder og gælder umiddelbart i hver 
medlemsstat. 
På Rådets vegne 
Formand 
9--
BILAG I 
Økonomiske aktiviteter, der er undtaget fra undersøgelsen 
1. Alle medlemsstater: undergruppe 65.11. 
2. Tyskland: hovedafdeling H, hovedgruppe 50, 70 og 71 og gruppe 63.3. For 
det tidligere DDR's område, herunder Østberlin, desuden: hovedgruppe 72, 
73 og 74. 
3. Grækenland: hovedafdeling F, gruppe 51.1 og undergruppe 51.57. 
4. Irland: hovedafdeling H. 
-(T-
GD-XXXIV Eurostat 
FINANSIERINGSOVERSIGT nr. 1 
AFSNIT 1: FINANSIERING 
1. Projektets navn 
Projekter inden for rammerne af de statistiske sektorprogrammer i henhold 
til bestemmelserne i Den Europæiske Fælles Akt. 
Gennemførelse af en undersøgelse af lønomkostningerne i industrien og 
servicesektoren i 1992. 
2. Budgetposter 
Finansielt overslag - 4. Andre politikker 
Undersektion B5. Forbrugere, indre marked, industri og innovation 
- Kapitel B5-60. Statistiske oplysninger vedrørende gennemførelsen 
af det indre marked og foranstaltninger i tilknytning til 
Fællesskabets politikker 
Budgetpost B5-6000. Aktionsbevillinger 
Budgetpost B8-5900. Støtte- og tillægsudgifter 
3. Retsgrundlag 
Traktatens artikel 213 
4. Beskrivelse af projektet 
4.1. Projektets formål 
Standardisering af undersøgelser, studier og analyser, hvormed der 
på fællesskabsplan skal fremskaffes statistiske oplysninger 
vedrørende: 
socialpolitik 
til i alt 30 grundprojekter inden for De Europæiske Fællesskabers 
statistiske program 1989-1992, herunder nærværende projekt 
vedrørende en undersøgelse af lønomkostningerne i industrien og 
servicesektoren. 
4.2. Varighed 
Det drejer sig om et projekt af kort varighed. 
4.3. Projektets målgruppe 
Fællesskabets institutioner, offentlige myndigheder i 
medlemsstaterne, beslutningstagere i medlemsstaterne (økonomiske 
og sociale forhold) samt forskningsinstitutioner, universiteter og 
medieverdenen vil kunne drage nytte af projektet. 
?-
5. Klassifikation af udgifter og indtægter 
5.1. Ikke-obligatoriske udgifter 
5.2. Opdelte/ikke-opdelte bevillinger 
5.3. Planlagte indtægter: INGEN 
6. Udgifts- og indtægtstyper 
6.1. 100%-tilskud 
NEJ - Kommissionens bidrag repræsenterer kun mellem 15 og 30% af 
de reelle omkostninger ved dataindsamlingen, idet Kommissionens 
statistiske arbejde i høj grad gennemføres på grundlag af 
nærhedsprincippet; ikke desto mindre er udgiften af stor vigtighed 
for stimulering af standardiseringen af indsamlede data samt 
disses bearbejdning og overgivelse til Eurostat. 
6.2. Tilskud til samfinansiering med andre midler fra den offentlige 
og/eller private sektor 
JA - samfinansiering med den offentlige sektor (de nationale 
statistiske kontorers budgetter). 
6.3. Rentegodtgørelse 
INGEN 
6.4. Andet 
INTET 
6.5. Eventuel delvis eller fuldstændig tilbagebetaling af Fællesskabets 
økonomiske bidrag i tilfælde af, at projektet bliver en økonomisk 
succes 
NEJ 
6.6. Projektets eventuelle konsekvenser hvad angår indtægter 
INGEN 
tv-
7. Økonomisk indvirkning på interventionsbevillingerne (del B i budgettet) 
7.1. Netode anvendt ved udregningen af de samlede omkostninger ved 
projektet: 
Samlede omkostninger ved projektet i 1993: 1,31 mio. ECU 
heraf: 
Bidrag til medlemsstaterne (undersøgelse, 
indsamling og behandling): 1,22 mio. ECU 
- Tjenesteydelser (studier, analyser, 
dataforvaltning): 
7.2. "Minibudgettets" del af de samlede omkostninger: 0,09 mio. ECU 
7.3. Vejledende tabel for forpligtelses- og 
bet a1ingsbevi11inger 
Ikke relevant (projekt af kort varighed) 
8. Planlagte kontrolforanstaltninger 
De af Kommissionen indgåede kontrakter og aftaler giver 
udelukkende anledning til betaling på basis af opnåede 
resultater. 
Statistisk information betragtes som et objektivt 
vurderingsværktøj, der kan bruges i forbindelse med 
Fællesskabets handlingsprogrammer, og bidrager på denne måde 
til en styrkelse af kontrolforanstaltninger. 
AFSNIT 2: ADMINISTRATIVE UDGIFTER (del A i budgettet) 
1. Projektets konsekvenser for antal ansatte i Kommissionen 
Ingen 
2. Drifts- og personaleudgifter. Beregningsmetode. 
Kontor E2 - Leve- og arbejdsvilkår - i Eurostat deltager i arbejdet 
(Fortegnelse over Tjenestegrenene af 01.01.1991). Antal ansatte: 11 pr. 
01.01.1991, heraf 2 på projektet "Undersøgelse af lønomkostninger". 
I forhold til det samlede antal ansatte i GD XXXIV, 389 ansatte pr. 
01.01.1991, 0,5% på projektet "Undersøgelse af lønomkostninger". 
1-1 
AFSNIT 3: COST/BENBFIT-ANALYSE 
Formål og overensstemmelse med finansieringsplanen 
1.1. Formål med det foreslåede projekt 
- Statistik inden for rammerne af socialpolitik: 
Lønninger, beskæftigelse, erhvervsuddannelse, 
samfundstendenser 
1.2. Overensstemmelse med generaldirektoratets finansieringsplan for de 
pågældende år 
JA - note 476 af 8. februar 1991 fra GD XXXIV 
1.3. Formålets overensstemmelse med et mere generelt formål i 
generaldirektoratets finansieringsplan 
Formål nr. 1 
2. Begrundelse for projektet 
2.1. Begrundelse for det valgte projekt i forhold til andre muligheder, 
hvormed de samme mål kunne nås. 
Der skal med dette projekt opnås 4 resultater: 
- det skal skaffe institutionerne den kvantitative viden, der er 
nødvendig for at opstille, følge og vurdere enhver 
handlingsplan i overensstemmelse med artikel 3, stk. 2, i 
finansforordningen. Projektet bidrager således til en mere 
effektiv og relevant udnyttelse af Fællesskabets budget. 
det skal give de offentlige myndigheder i medlemsstaterne 
sammenlignelig statistik for samtlige medlemsstater, således 
at vurdering og kontrol af udviklingen af 
fællesskabsprogrammer muliggøres. 
det skal give beslutningstagere i Fællesskabet (på politisk, 
økonomisk og socialt plan) de kvantitative oplysninger, der er 
nødvendige for at kunne træffe og vurdere beslutninger på 
forskellige aktivitetsområder. Det udgør således et væsentligt 
led i det europæiske informationsmarked. 
det skal give videnskabelige miljøer de oplysninger, der er 
nødvendige for at opnå fremskridt inden for analyse af og 
kendskab til økonomiske og sociale forhold i Fællesskabet. 
-ti 
a) omkostninger: 
finansieringen af projektet påhviler i første række 
medlemsstaterne (afsnit 1, punkt 6.1.), der råder over 
allerede veludviklede procedurer for indsamling og 
bearbejdning. Hvis Kommissionen skulle finansiere 
programmet fuldt ud, ville omkostningerne blive yderst 
høje, og resultatet ville givetvis blive mindre pålideligt. 
b) afledte virkninger: 
- projektets resultater vil bidrage til en forbedring af den 
statistiske information, der udnyttes i arbejdet i 
forbindelse med socialpolitik, økonomisk samhørighed og 
konvergens i det indre marked. 
Indsamlingen af statistisk information er baseret på meget 
decentraliserede strukturer, og de nationale systemer har 
ansvaret i den enkelte medlemsstat. Fællesskabets 
statistiske program er herved en integrerende del af de 
nationale statistiske programmer og bidrager på denne måde 
til udvikling af et "europæiske statistisk 
samarbejdsområde". 
c) multiplikatorvirkninger: 
udvikling i retning af et "europæisk statistisk 
samarbejdsområde" og hermed mod en større integration på 
fællesskabsplan af de nationale statistiske systemer. 
3. Opfølgning og vurdering af projektet 
3.1. Kvalitetsvurdering 
opfølgning af praktiske målsætninger i tilknytning til 
bestemmelserne i Den Europæiske Fælles Akt ved hjælp af de 
fastsatte vurderingskriterier. 
3.2. Årsrapport om programmets gennemførelse 
Gennemførelsen af det statistiske program følges til stadighed op 
på basis af en række fastsatte vurderingskriterier, der for hvert 
enkelt projekt (ca. 190) fastsætter praktiske målsætninger og 
omfanget af nødvendige ressourcer på basis af planlægnings-/gen-
nemførelsesprincippet. I begyndelsen af hvert år udarbejder 
Eurostat en rapport om, hvilke fremskridt der er gjort inden for 
programmet det foregående år. Rapporten indeholder tre dele: 
en sammenfatning af årets vigtigste foranstaltninger for hvert 
enkelt område; 
en beskrivelse for hvert enkelt projekt af den fastsatte 
målsætning og de opnåede resultater; 
- statistik vedrørende udnyttelsen af menneskelige, økonomiske 
og administrative ressourcer samt edb-ressourcer det 
foregående år. 
- i5-
VURDERING AF KONSEKVENSERNE 
FORSLAGETS KONSEKVENSER FOR VIRKSOMHEDERNE, 
ISÆR DE SMÅ OG MELLEMSTORE VIRKSOMHEDER (SMV) 
Forslagets titel: Udkast til Rådets forordning (EØF) om gennemførelse af en 
undersøgelse af lønomkostningerne inden for industrien og servicesektoren. 
Dokumentets referencenr.: 
Forslaget 
1. I betragtning af nærhedsprincippet, hvorfor er det så nødvendigt med en 
retsakt på dette område, og hvad er de overordnede målsætninger? 
Formålet med undersøgelsen er at indhente sammenlignelige oplysninger om 
lønomkostningernes størrelse og struktur i medlemsstaterne for at kunne 
opfylde målsætningerne i artikel 2, 3, 117, 118, 122 og 123 i Traktaten 
om Oprettelse af Det Europæiske Økonomiske Fællesskab. 
De statistiske oplysninger, der er til rådighed i de enkelte 
medlemsstater, udgør ikke noget anvendeligt sammenligningsgrundlag, især 
på grund af forskelle i medlemsstaternes lovgivning og administrative 
praksis. For at sikre statistisk sammenlignelighed på dette område skal 
der gennemføres undersøgelser, og resultaterne heraf skal bearbejdes på 
grundlag af ensartede definitioner og efter fælles metoder. 
I øjeblikket er undersøgelsen af lønomkostningerne den eneste statistiske 
kilde på lønområdet, der regelmæssigt giver sammenlignelige oplysninger 
om lønomkostningernes størrelse og struktur i medlemsstaterne. Dette 
betyder, at undersøgelsen er en statistisk kilde, der anvendes hyppigt af 
Kommissionens tjenestegrene, arbejdsmarkedets parter og forskere. 
Konsekvenser for virksomhederne 
2. Hvilke virksomheder omfattes af forslaget? 
- virksomhedstyper? 
Undersøgelsen omfatter virksomheder i hovedafdelingerne C, D, E, F, G, H 
og K, hovedgruppe 65 og 66 og gruppe 63.3 i Den Statistiske Nomenklatur 
for Økonomiske Aktiviteter i De Europæiske Fællesskaber, NACE (rev. 1). 
-f«r 
- virksomhedsstørrelser (små og mellemstore virksomheders deltagelse) 
Undersøgelsen tager udgangspunkt i lokale enheder med mindst 10 ansatte 
inden for industrien og virksomheder med mindst 10 ansatte inden for 
servicesektoren. 
Det er planlagt at indhente oplysninger for følgende størrelsesklasser: 
enheder, der har 10-19 ansatte 
enheder, der har 20-49 ansatte 
enheder, der har 50-99 ansatte 
enheder, der har 100-199 ansatte 
enheder, der har 200-499 ansatte 
enheder, der har 500-999 ansatte 
enheder, der har mindst 1000 ansatte. 
Størrelsesklassen "enheder, der har 10-49 ansatte" vil i forhold til 
undersøgelsen i 1988 blive opdelt i to størrelsesklasser, nemlig 
"enheder, der har 10-19 ansatte" og "enheder, der har 20-49 ansatte". 
Enheder, der har under 10 ansatte vil ikke blive omfattet af 
undersøgelsen. 
Undersøgelsen gennemføres på grundlag af stikprøver for at lette 
virksomhedernes og de nationale statistiske kontorers byrde. 
Spørgeskemaerne udarbejdes af medlemsstaternes statistiske kontorer, der 
normalt anvender forskellige udvalgsbrøker afhængig af enhedernes 
størrelse. 
- Er disse virksomheder beliggende i særlige geografiske områder i 
Fællesskabet? 
3. Hvilke foranstaltninger skal virksomhederne træffe i henhold til 
forslaget? 
De udvalgte virksomheder skal indberette de oplysninger, der er 
nødvendige for at fastsætte lønomkostningerne i overensstemmelse med 
sandheden, fuldstændigt og inden for de fastsatte frister. 
4. Hvilke økonomiske virkninger forventes forslaget at få? 
- på beskæftigelsen ingen 
- på investeringerne og på oprettelsen af nye virksomheder ingen 
- på virksomhedernes konkurrenceevne ingen 
-<f-
5. Indeholder forslaget foranstaltninger, der tager højde for de små og 
mellemstore virksomheders særlige situation (færre eller andre krav 
osv.)? 
Ja. For at mindske antallet af enheder, der skal indgå i undersøgelsen, 
er enheder med under 10 ansatte ikke omfattet af undersøgelsen. 
Høring 
Liste over de organisationer, der er blevet hørt om forslaget, og 
redegørelse for deres stillingtagen. 
Repræsentanter for Sammenslutningen af Industri- og 
Arbejdsgiverorganisationer i De Europæiske Fællesskaber (UNICE) og Det 
Økonomiske og Sociale Udvalg (ØSU) deltog i møderne i Eurostat's 
arbejdsgruppe "Lønstatistik", der blev afholdt den 27. september 1991 og 
den 19.-20. november 1991 for at forberede undersøgelsen. De gav på disse 
møder udtryk for en positiv holdning til gennemførelsen af en sådan 
undersøgelse. Dog gav repræsentanten for UNICE udtryk for et vist 
forbehold med hensyn til muligheden af også at lade enheder med under 10 
ansatte indgå i undersøgelsen. 

* 
ISSN 0254-1459 
KOM(92) 125 endelig udg. 
DOKUMENTER 
DA 04 10 
Katalognummer: CB-CO-92-136-DA-C 
ISBN 92-77-42420-6 
Kontoret for De Europæiske Fællesskabers Officielle Publikationer 
L-2985 Luxembourg